Rovinj je smješten na zapadnoj obali poluotoka Istre, samo 38 kilometara od zračne luke Pula. Tijekom sezone postoji niz niskobudžetnih zrakoplovnih kompanija, poput Ryanaira, koji lete za Pulu nekoliko puta tjedno. Ako u Rovinj dolazite automobilom iz smjera Slovenije ili Italije, ulazite u Hrvatsku na graničnom prijelazu Kastel-Dragonja i nastavljate prema jugu autocestom dok ne dođete do izlaza za Rovinj. Ako dolazite iz smjera Zagreba ili Splita, u Istru dolazite kroz tunel Učka i slijedite autocestu sve do izlaza za Rovinj.